İstanbuli Atatürki lennujaama terroriakt

İstanbuli Atatürki lennujaama terroriakt oli terroriakt, mis toimus 28. juunil 2016 İstanbuli Atatürki lennujaamas.

Umbes kell 21.50 kohaliku aja järgi (18.50 GMT) hakkasid kolm terroristi Kalašnikovi automaatidest rahvast valimatult tulistama. Politsei avas seejärel vastutule, üks terrorist tapeti, kaks terroristi lõhkasid pommivööd. Terroriakti tulemusel hukkus kohe või suri hiljem haiglas vigastustesse 45 inimest (neist 19 välismaalast)Official: Airport attackers from Russia, Central Asia AP, 30. juuni 2016 (vaadatud 01.07.2016) ja 239 inimest sai haavata. See oli seni viimane rohkem kui tosinast suuremast terroriaktist Türgis möödunud 12 kuu jooksul ja Türgi selle aasta enesetapupommirünnakutest kõige ohvriterohkem.Istanbul Bombers Said To Be From Russia, Uzbekistan, And Kyrgyzstan RFE/RL, 30. juuni 2016 (vaadatud 01.07.2016)

Türgi kuulutas 29. juuni riiklikuks leinapäevaks.Turkey declares day of national mourning after Istanbul attack Hürriyet Daily News, 29. juuni 2016 (vaadatud 04.07.2016) Türgi president Recep Tayyip Erdoğan tegi avalduse, milles mõistis hukka rünnaku, mis leidis aset muslimite püha kuu Ramadaani ajal, öeldes: "see näitab, et terroristid ei hooli usust ega väärtustest".The Latest: Flights resume from US to Istanbul airport AP, 28. juuni 2016 (vaadatud 04.07.2016) Vähemalt 80 riiki mõistis terroriakti hukka, avaldades poolehoidu ja toetust ohvritele. Ka ÜRO mõistis rünnaku hukka ning Euroopa Nõukogu ja Euroopa Liit väljendasid kaastunnet ja solidaarsust Türgiga.World condemns Istanbul airport terrorist attack Anadolu Post, 29. juuni 2016 (vaadatud 04.07.2016)

Türgi ametniku sõnu vahendanud uudisteagentuuri Associated Press andmetel olid enesetaputerroristid Venemaa, Usbekistani ja Kõrgõzstani kodanikud. Praeguseks kogutud tõendite põhjal arvatakse, et rünnaku korraldas äärmusrühmitus ISIS, ütles Türgi siseminister Efkan Ala; samas pole ISIS juhtunu eest veel ametlikult vastutust võtnud.Türgi võimud: Istanbuli suitsiiditerroristid olid pärit Venemaalt, Usbekistanist ja Kõrgõzstanist ERR, 30. juuni 2016 (vaadatud 02.07.2016) 

Ameerika Ühendriikide Kongressi sisejulgeolekukomitee esimees Michael McCaul ütles, et rünnakute korraldaja on tšetšeen Ahmet Tšatajev.Rahvaesindaja: Istanbuli lennujaamarünnaku korraldaja töötas Gruusia luures ERR, 3. juuli 2016 (vaadatud 03.07.2016) Väidetavalt oli ta olnud äärmusrühmituse ISIS sõjaministeeriumi liige. Tema praegune asukoht ei ole teada. Gruusia parlamendi kaitse- ja julgeolekukomisjoni esimehe Irakli Sesiašvili sõnul oli Ahmed Tšatajev president Mihheil Saakašvili ajal Gruusia luure agent, keda kasutati tšetšeenia võitlejatega läbirääkimistel.Тбилиси: Чатаев неоднократно арестовывался в Грузии Радио Свобода, 3. juuli 2016 (vaadatud 03.07.2016) Gruusia endine president Mihheil Saakašvili teatas telejaama Rustavi-2 otsesaates esinedes, et 2012. aasta septembris Tšatajev vahistati Gruusias, kuid 2012. aasta valimistel oktoobris võimule tulnud uus valitsus eesotsas Bidzina Ivanišviliga vabastas ta ning Tšatajev läks Süüriasse ja ühines seal terroristliku rühmitusega ISIS.

 Viited 

 Välislingid 
 Videod ja fotod: Istanbuli lennujaama enesetapurünnakus hukkus 41 inimest, tõendid viitavad IS-ile

Kategooria:Tulistamised
Kategooria:Terrorirünnakud
Kategooria:İstanbul
Kategooria:2016